દિવ્ય કૂવા રિપેર કરવાની જરૂર છે એવી દરખાસ્ત રજૂ થઈ. જેટલા કૂવા ગળાયા હોવાની માહિતી કાગળ પર હતી એનાથી બમણી સંખ્યાના કૂવા રિપેર કરાવવામાં આવ્યા. રિપેર કરાવવામાં આવેલા કૂવાની સંખ્યા અને રિપેરિંગ ખર્ચના આંકડા બહાર પાડવામાં આવ્યા. આ પછી એ અધિકારીને બીજે કૂવા રિપેર કરાવવા માટે મોકલી આપવામાં આવ્યા. એમના સ્થાને એક ખૂબ જ અનુભવી અધિકારી આવ્યા. એમને તો ફાઈલ વાંચતાં જ દિવ્ય કૂવાઓ અંગે દિવ્યજ્ઞાન થઈ ગયું. એમણે નીચેના અધિકારીને અને એમની નીચેના પેલા અનુભવી કારકુનને બોલાવ્યા અને પૂછ્યું, આ કૂવાઓમાં પાણી છે? સાહેબ બધું સમજી ગયા છે એ પેલા બન્નેને સમજાઈ ગયું. એમણે કહ્યું, સાહેબ! આ કૂવાઓમાં પાણી બિલકુલ છે જ નહિ!